L 27918 Jurnalul Oficial al Uniunii Europene 23.10.2010 REGULAMENTUL (UE) NR. 958/2010 AL COMISIEI din 22 octombrie 2010 de refuzare a autorizării unei mențiuni de sănătate înscrise pe produsele alimentare, alta decât cele care se referă la reducerea riscului de îmbolnăvire și la dezvoltarea și sănătatea copiilor (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1924/2006 al Parla- mentului European și al Consiliului din 20 decembrie 2006 privind menţiunile nutriționale și de sănătate înscrise pe produsele alimentare (!), în special articolul 18 alineatul (5), întrucât: În temeiul Regulamentului (CE) nr. 1924/2006, menţiunile de sănătate înscrise pe produsele alimentare sunt interzise, cu excepția cazului în care sunt autorizate de Comisie în conformitate cu regulamentul respectiv și incluse într-o listă a mențiunilor permise. Regulamentul (CE) nr. 1924/2006 prevede, de asemenea, că cererile de autorizare a mențiunilor de sănătate pot fi trimise de către operatorii din sectorul alimentar auto- rității naționale competente a unui stat membru. Auto- ritatea națională competentă trimite cererile valabile mai departe Autorităţii Europene pentru Siguranța Alimentară (EFSA), denumită în continuare „autoritatea”. După primirea unei cereri, autoritatea informează fără întârziere celelalte state membre și Comisia și emite un aviz cu privire la mențiunea de sănătate în cauză. Comisia ia o decizie cu privire la autorizarea mențiunilor de sănătate, ținând cont de avizul emis de autoritate. Ca urmare a unei cereri din partea Rudolf Wild GmbH & Co. KG, transmisă la data de 10 iunie 2008 în temeiul articolului 13 alineatul (5) din Regulamentul (CE) nr. 1924/2006, autorității i-a revenit sarcina de a formula un aviz cu privire la o mențiune de sănătate privind efectele produsului Immune Balance Drink asupra întăririi sistemului de apărare al organismului (ntrebare nr. EFSA-Q-2009-00517) (). Menţiunea de sănătate propusă de solicitant a fost formulată, printre altele, după cum urmează: „Immune Balance Drink activează sistemul de apărare al organismului”. () JO L 404, 30.12.2005, p. 9. () The EFSA Journal (2009) 7 (11):1357. (6) La data de 4 noiembrie 2009, Comisia și statele membre au primit avizul ştiințific din partea autorității care concluziona, pe baza datelor transmise, că nu este stabilită o relație cauză-efect între consumul de Immune Balance Drink și efectul menționat. În consecință, având în vedere că menţiunea de sănătate nu îndeplineşte cerințele din Regulamentul (CE) nr. 1924/2006, aceasta nu ar trebui autorizată. La stabilirea măsurilor prevăzute de prezentul regulament au fost luate în considerare observațiile solicitantului şi ale publicului, primite de Comisie în temeiul articolului 16 alineatul (6) din Regulamentul (CE) nr. 1924/2006. Menţiunile de sănătate la care se face referire la articolul 13 alineatul (1) litera (a) din Regulamentul (CE) nr. 1924/2006 fac obiectul măsurilor tranzitorii prevăzute la articolul 28 alineatul (5) din regulamentul menționat numai în cazul în care respectă condițiile impuse prin acesta, printre care aceea că ele trebuie să fie în conformitate cu regulamentul. În ceea ce priveşte mențiunea care face obiectul prezentului regulament, autoritatea a concluzionat că nu s-a putut stabili o relație cauză-efect între consumul produsului alimentar şi efectul pretins, astfel mențiunea de sănătate nu înde- plinește condițiile Regulamentului (CE) nr. 1924/2006 și nu a putut beneficia de perioada de tranziție prevăzută la articolul 28 alineatul (5) din regulamentul menţionat. Se prevede o perioadă de tranziție de şase luni, în scopul de a permite operatorilor economici din sectorul alimentar să se adapteze cerințelor prezentului regulament. Măsurile prevăzute în prezentul regulament sunt conforme cu avizul Comitetului permanent pentru lanțul alimentar şi sănătatea animală și nu au întâmpinat nicio opoziție din partea Parlamentului European sau a Consiliului, ADOPTĂ PREZENTUL REGULAMENT: Articolul 1 Menţiunea de sănătate prezentată în anexa la prezentul regu- lament nu se include în lista mențiunilor autorizate a Uniunii, prevăzută la articolul 13 alineatul (3) din Regulamentul (CE) nr. 1924/2006. Cu toate acestea, mențiunea de sănătate poate fi utilizată în continuare timp de şase luni de la intrarea în vigoare a prezentului regulament.